|  |  |
| --- | --- |
| Dalykas | Muzika, Dailė |
| Klasė | 2-3 klasės |
| Trukmė | 1 val. 15 min |
| Vieta | Jomanto parko miškelyje, Kalvarijų g. 292A, 08318 Vilnius |
| Vieta- Seniūnija | Verkių |
| Lauke/Viduje | Klasėje ir lauke, Jomanto parke |
| Dalyvių skaičius | 26 |
| Pamoką veda | Mokytojas |
| Pamokos tema | Muzikiniai instrumentai gamtoje |
| Pamokos klausimas | Ar muzikinius instrumentus galima pamatyti gamtoje? Kokius? |
| Pamokos tikslas | Patyriminiu būdu stebėti gamtos objektus ir įžvelgti sąsajas su muzikiniais instrumentais. |
| Kompetencijos | Pažinimo, kūrybiškumo, komunikavimo, socialinė, emocinė ir sveikos gyvensenos, pilietiškumo, kultūrinė. |
| Integracija su kitais dalykais | Gamtos mokslai, dailė. |
| Temos atnaujintose ugdymo programose | 2kl. Muzikos pažinimas ir vertinimas, sąsajos su kitais kontekstais (gamtos pažinimu, daile). |

Uždaviniai:

* Vaizduotės pagalba įžvelgti grožio ir meno harmoningą vaizdą gamtoje.
* Stebint, tyrinėjant, gretinant gamtoje pamatytus objektus su muzikiniais instrumentais ieškoti kūrybinių idėjų piešiniui „Muzikinis instrumentas gamtoje” ir sukurti eskizą.
* Savo idėjomis pasidalinti su klasės draugais.

**Priemonės:** darbo lapas, rašiklis, paprastas pieštukas.

**Vertinimas**.: formuojamasis.

Metodai: demonstracija, minčių lietus, tyrinėjimas, vaizduotės kelionė ir kūrybinės dirbtuvės, refleksija, darbas grupėse.

**Pamokos aprašymas** –

Kuo panašūs gamtos objektai ir muzikiniai instrumentai? Ne tik prisiminsime, kokie yra muzikos instrumentai, kaip atrodo ir skamba, bet ir patyrinėsime atskirai ir grupėmis gamtos objektų formas, spalvas, pasitelksime vaizduotę ir atrasime neįtikėtinų panašumų!

Mokiniai atliks numatytas užduotis, įgyvendins savo kūrybines idėjas ir sukurs originalių piešinių eskizų.

**PLANAS**

1. ĮVADINĖ PAMOKOS DALIS

Prasideda klasėje demonstruojant įrašus (yra pamokos medžiagoje)- ( 20 min )

Minčių lietus. Visi prisimena instrumentus, jų formas, skambesį.

1. PAGRINDINĖ VEIKLA (45 min)

* Su darbo lapais ir idėjomis išeiname į artimiausią miškelį ar parką, susirandame aikštelę( susirinkimo vietą), sustojame ratu ir mokytojas pristato pamokos temą, užduotį ir įvertinimą.
* Susiskirstome į grupes po 5-6 mokinius.
* Vaikštome grupėmis, tačiau tyrinėjame gamtos objektus individualiai, užsirašome savo mintis, kilusias asociacijas darbo lapuose, ieško panašumų su gamtos instrumentais.
* Kūrybinės dirbtuvės. Grupėse kiekvienas narys pasidalina savo pastebėjimais. Pasitarę atrenka įdomiausias idėjas, kurias pristatys klasėje.
* Aikštelėje, susirinkimo vietoje, grupės pristato savo darbo rezultatus, kilusias asociacijas, idėjas.
* Savo darbo lapuose mokiniai pasidaro labiausiai patikusios idėjos eskizą.

1. APIBENDRINIMAS IR REFLEKSIJA (10 min)

Mokytojas akcentuoja kūrybiškumą, pozityviai vertina visas idėjas. Mokiniai įsivertina pabaigdami sakinius (yra pamokos medžiagoje).

**Pabaigoje** žaidžia žaidimą „Muzikiniai instrumentų šarados“.

P. S. Per dailės pamoką įgyvendina savo idėjas piešimo lapuose.